CELEX: 31986D0441
Language: el
Date: 1986-06-20 00:00:00
Title: 86/441/ΕΟΚ: Απόφαση της Επιτροπής της 20ής Ιουνίου 1986 σχετικά με την εκκαθάριση των λογαριασμών που υπέβαλε η Ελληνική Δημοκρατία όσον αφορά τις δαπάνες που έχουν χρηματοδοτηθεί από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων για το οικονομικό έτος 1982 (Το κείμενο στην ελληνική γλώσσα είναι το μόνο αυθεντικό)

Avis juridique important

|

31986D0441

86/441/ΕΟΚ: Απόφαση της Επιτροπής της 20ής Ιουνίου 1986 σχετικά με την εκκαθάριση των λογαριασμών που υπέβαλε η Ελληνική Δημοκρατία όσον αφορά τις δαπάνες που έχουν χρηματοδοτηθεί από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων για το οικονομικό έτος 1982 (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 256 της 09/09/1986 σ. 0024

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Ιουνίου 1986  σχετικά με την εκκαθάριση των λογαριασμών που υπέβαλε η Ελληνική Δημοκρατία όσον αφορά τις δαπάνες που έχουν χρηματοδοτηθεί από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων για το οικονομικό έτος 1982  (Το κείμενο στην ελληνική γλώσσα είναι το μόνο αυθεντικό)  (86/441/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί της χρηματοδοτήσεως της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 3769/85 (2), και ιδίως το άρθρο 5 παράγραφος 2,  Μετά από διαβουλεύσεις με την Επιτροπή του Ταμείου,  Εκτιμώντας:  ότι, σύμφωνα με το άρθρο 5 παράγραφος 2 στοιχείο β) του κανονισμού (ΕΟΚ) αριθ. 729/70, η Επιτροπή εκκαθαρίζει τους λογαριασμούς των δαπανών που πραγματοποιούνται από τις υπηρεσίες και τους οργανισμούς οι οποίοι αναφέρονται στο άρθρο 4 του εν λόγω κανονισμού, βάσει των ετησίων λογαριασμών που τους αποστέλλουν τα κράτη μέλη·  ότι η Ελληνική Δημοκρατία διαβίβασε στην Επιτροπή τα αναγκαία δικαιολογητικά για την εκκαθάριση των λογαριασμών του οικονομικού έτους 1982 και ότι η τελευταία πραγματοποίησε επιτόπιους ελέγχους σύμφωνα με το άρθρο 9 παράγραφος 2 του κανονισμού (ΕΟΚ) αριθ. 729/70·  ότι σύμφωνα με τις διατάξεις του άρθρου 8 του κανονισμού (ΕΟΚ) αριθ. 1723/72 της Επιτροπής της 26ης Ιουλίου 1972 περί εκκαθαρίσεως των λογαριασμών του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Εγγυήσεων (3), η απόφαση για την εκκαθάριση των λογαριασμών περιλαμβάνει, αφενός, τον καθορισμό του ύψους των δαπανών που πραγματοποιούνται σε κάθε κράτος μέλος στη διάρκεια του σχετικού οικονομικού έτους, και οι οποίες αναγνωρίζεται ότι επιβαρύνουν το ταμείο, τμήμα Εγγυήσεων, και, αφετέρου, ο καθορισμός του μεγέθους των χρηματοδοτικών μέσων που παραμένουν διαθέσιμα σε κάθε κράτος μέλος·  ότι μπορούν να χρηματοδοτηθούν μόνο κατά την έννοια των άρθρων 2 και 3 του κανονισμού (ΕΟΚ) αριθ. 729/70 οι επιστροφές κατά την εξαγωγή προς τις τρίτες χώρες και οι παρεμβάσεις που προορίζονται να ρυθμίσουν τις αγορές αντιστοίχως, που χορηγούνται ή αναλαμβάνονται αντιστοίχως σύμφωνα με τους κοινοτικούς κανόνες στα πλαίσια της κοινής οργανώσεως των γεωργικών αγορών· ότι, μετά από τους ελέγχους που πραγματοποιήθηκαν, ένα μέρος των δαπανών που έχουν δηλωθεί, που ανέρχεται σε 8 195 027 084 δραχμές δεν πληροί αυτούς τους όρους και δεν μπορεί συνεπώς να χρηματοδοτηθεί· ότι το κράτος μέλος πληροφορήθηκε λεπτομερώς γι' αυτήν την μείωση και μπόρεσε να ανακοινώσει τη θέση του επί του θέματος·  ότι οι μη αναγνωρισθείσες δαπάνες περιλαμβάνουν ένα ποσό 4 804 749 861 δραχμών για επιστροφές και για εξισωτικά ποσά προσχωρήσεως τα οποία δεν έχουν αποτελέσει αντικείμενο οριστικής αποφάσεως κατά τη διάρκεια της παρούσας εκκαθάρισης λογαριασμών λόγω της καταβολής εθνικών ενισχύσεων από την Ελλάδα σε περίπτωση εξαγωγής. Οι δαπάνες αυτές ή ένα μέρος αυτών μπορούν ακόμα να χρησιμοποιηθούν από το ΕΓΤΠΕ κατά τη διάρκεια της εκκαθαρίσεως λογαριασμών του οικονομικού έτους 1983 υπό τον όρο ότι η Ελλάδα προσκομίζει τις αναγκαίες αποδείξεις το αργότερο έξι εβδομάδες μετά την κοινοποίηση της παρούσας απόφασης· ότι η παρούσα απόφαση δεν προδικάζει τις χρηματοδοτικές συνέπειες που θα προκύψουν από μια μεταγενέστερη εκκαθάριση λογαρισμών λόγω των διαδικασιών των εθνικών ενισχύσεων βάσει του άρθρου 93 της συνθήκης, ή διαδικασιών παραβάσεων βάσει του άρθρου 169 της συνθήκης που εκκρεμούν επί του παρόντος ή έχουν κλείσει μετά την ημερομηνία της 1ης Οκτωβρίου 1985, ή λόγω παραβάσεων που έγιναν κατά το 1982 ή εθνικών ενισχύσεων ασυμβιβάστων με τη συνθήκη που καταβλήθηκαν κατά το 1982 οι οποίες επηρέασαν τις δαπάνες που επιβαρύνουν το ΕΓΤΠΕ σε μεταγενέστερο οικονομικό έτος από εκείνο του 1982·  ότι η παρούσα απόφαση δεν προδικάζει τις χρηματοδοτικές επιπτώσεις που θα προκύψουν από μία μεταγενέστερη εκκαθάριση λογαριασμών όσον αφορά εκκρεμούσες έρευνες, χρηματοδοτικές απώλειες που προκύπτουν από ανωμαλίες κατά την έννοια του άρθρου 8 του κανονισμού (ΕΟΚ) αριθ. 729/70, ή αποφάσεων του Δικαστηρίου σε υποθέσεις που εκκρεμούν και αφορούν θέματα που αποτελούν επίσης αντικείμενο της παρούσας απόφασης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το ποσό με το οποίο επιβαρύνεται το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων, για την Ελληνική Δημοκρατία για το οικονομικό έτος 1980, ανέρχεται σύμφωνα με το παράρτημα σε 36 430 369 938 δραχμές.  Άρθρο 2  Τα χρηματοδοτικά μέσα που είναι διαθέσιμα στο τέλος του οικονομικού έτους 1982 ανέρχονται, σύμφωνα με το παράρτημα, 8 808 777 955 δραχμές.  Άρθρο 3  Η παρούσα απόφαση απευθύνεται στην Ελληνική Δημοκρατία.  Βρυξέλλες, 20 Ιουνίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 94 της 28. 4. 1970, σ. 13.  (2) ΕΕ αριθ. L 362 της 31. 12. 1985, σ. 17.  (3) ΕΕ αριθ. L 186 της 16. 8. 1972, σ. 1.  ΠΑΡΑΡΤΗΜΑ  Εκκαθάριση των λογαριασμών για τις δαπάνες που χρηματοδοτούνται από το ΕΓΤΠΕ, τμήμα Εγγυήσεων, στα πλαίσια του οικονομικού έτους 1982  1.2.3 //  //  // (σε δραχμές)   // 1. Πιστώσεις που παραμένουν διαθέσιμες μετά την εκκαθάριση των λογαριασμών του οικονομικού έτους 1981   //   // 1 361 147 893   // 2. Προκαταβολές που εισπράχθηκαν για το οικονομικό έτος 1972   //  // 43 878 000 000   // 3. Συνολικές πιστώσεις για την κάλυψη των δαπανών του οικονομικού έτους 1982   //   // 45 239 147 893   // 4. Δαπάνες που αναγνωρίζονται για το οικονομικό έτος 1982:   //   //   // α) δαπάνες που δηλώθηκαν   // 44 625 397 022  //   // β) δαπάνες που δεν αναγνωρίστηκαν   // 8 195 027 084  //   // (για τις οποίες η οριστική απόφαση θα ληφθεί στα πλαίσια του οικονομικού έτους 1983)   // (4 804 749 861)   //  // γ) δαπάνες που αναγνωρίζονται   //   // 36 430 369 938  // 5. Διαθέσιμες πιστώσεις μετά την εκκαθάριση των λογαριασμών του οικονομικού έτους 1982   //   // 8 808 777 955